เยอรมนีเผยดัชนี PPI เดือนม.ค.ร่วงลงมากกว่าคาด เหตุราคาพลังงานตกต่ำ
เยอรมนีเผยดัชนี PPI เดือนม.ค.ร่วงลงมากกว่าคาด เหตุราคาพลังงานตกต่ำ
19 ก.พ. 2559

สำนักงานสถิติของเยอรมนี (Destatis) เปิดเผยว่า ดัชนีราคาผู้ผลิต (PPI) ของเยอรมนีในเดือนม.ค.ปรับตัวลดลง 0.7% เทียบรายเดือน เมื่อเทียบกับการคาดการณ์ของนักเศรษฐศาสตร์ที่คาดว่าจะหดตัว 0.3%
เมื่อเทียบเป็นรายปีแล้ว ดัชนี PPI เดือนม.ค. ปรับตัวลดลง 2.4% เมื่อเทียบกับที่ได้คาดการณ์ไว้ที่ 2% ราคาผู้ผลิตได้ปรับตัวลดลง เนื่องจากราคาพลังงานยังคงอยู่ในระดับต่ำ ซึ่งหากไม่นับรวมราคาพลังงานแล้ว ดัชนี PPI เดือนม.ค.ขยับลง 0.1% เทียบรายเดือน และลดลง 0.6% เทียบรายปี
ส่วนราคาพลังงานนั้นปรับตัวลดลง 2.5% เทียบรายเดือน และร่วงลงถึง 7.3% เทียบรายปี